İlk dəfədir mən bunu belə ifadə edirəm ki, Azərbaycanda mülkiyyət hüquqlarının pozulması hətta bir sıra insan hüquq və azadlıqlarının, bəzilərini çıxmaq şərti ilə, pozulmasını üstələmişdir. İş o yerə gəlib çatmışdır ki, insanların mülkiyyət hüququ deyərkən, biz onların biznes fəaliyyətini, açdıqları işi, assosiasiyaları, şirkətləri nəzərdə tuturuq, am-ma insanın əsas ayrılmaz hüquqlarından biri olan mənzil hüququnun pozulması da yuxarı həddə çatmışdır. Mətbuatda bu haqda olduqca geniş məlumatlar verilmişdir. Müsavatçı deputatlar bu məsələ üzərində geniş işləmişlər. Söhbət minlərlə sakinin Bakı şəhərinin mərkəzindəki evlərinin heç bir qanuna əsaslanmadan, mövcud qanunlar və Nazirlər Ka-binetinin qəbul etdiyi qərarlar tətbiq edilmədən quldurcasına, bir daha təkrar edirəm, Bakı Şəhər İcra Hakimiyyəti tərəfindən təşkil olunmuş reket xarakterli dəstə tərəfindən sökülməsindən gedir.